作者:鮑防
標題:元日早朝行
內容:幹元發生春為宗，盛德在木鬥建東。東方歲星大明宮，南山喜氣搖晴空。望雲五等舞萬玉，獻壽一聲出千峰。文昌隨彩禮樂正，太平下直旌旗紅。師曠應律調黃鐘，王良運策調時龍。玄冥無事歸朔土，青帝放身入朱宮。九韶九變五聲裡，四方四友一身中。天何言哉樂無窮，廣成彭祖為三公。野臣潛隨擊壤老，日下鼓腹歌可封。